**Käytännön ohjeistus sähköliittymän tilaamiseen**

**1. Sähköliittymän tilaus**

Sähköliittymiä toimitetaan ympäri vuoden. Sähköliittymän toimitusaika on noin kahdeksan (8) viikkoa.

Hinta-arvion sähköliittymälle pääset tekemään [tästä linkistä.](http://inergia.mitello.com/connection-price?n=7674955&e=510218&layer=taustakartta&zoom=230.68)

Suosittelemme täyttämään [Inergian liittymishakemuksen](https://www.inergia.fi/etusivu/liittymishakemus/) sähkö-, vesi- ja lämpöliittymille uutta rakentamista tai remontointia suunnitellessa. Saat suunnitteluun avuksesi ammattitaitoiset asiantuntijamme, jotka auttavat löytämään parhaat liittymäratkaisut.

**2. Sopimuksen saavuttua**

Kun sopimukset saapuvat postissa, allekirjoittakaa ja lähettäkää sopimukset takaisin mukana tulevalla palautuskuorella.

Tämän jälkeen teille lähetetään lasku ja teidän kappaleenne lopullisista allekirjoitetuista sopimuksista.

**3. Ennen sähkön kytkemistä**

Ennen sähkön kytkemistä, sähkönmyyntisopimus täytyy olla tehtynä vapaavalintaisen sähkönmyyjän kanssa.

**4. Työmaasähkö**

Jos tarvitsette työmaasähköä, ottakaa yhteyttä omaan urakoitsijaanne. Mikäli tarvitsette rakentamisen ajaksi työmaasähkökeskuksen, keskuksen voi tilata esimerkiksi [Ellappi Oy:ltä](https://ellappi.fi/" \t "_blank).

**4.1. Urakoitsijan kaapelin asennus**

Valitsemanne urakoitsija asentaa kaapelin keskukseen ja asentaa maadoitukset. Liittymiskaapeli ja keskus kuuluvat asiakkaan hankittaviksi.

Varmistakaa aina Tunturiverkon suunnittelijalta, missä kaapelinne liittymispiste alueellanne sijaitsee turhan työn ja väärään paikkaan yhdistämisen välttämiseksi.

Muistakaa myös, että:  
• Maakaapeli-alueella kaapeli kaivetaan joko tontin rajalle tai jakokaapille.  
• Ilmajohto-alueella kaapeli naulataan tolppaan asti.

**4.2. Urakoitsijan kaapelin asennuksen jälkeen**

Kun urakoitsija on asentanut kaapelin ja keskuksen, ja kaapeli on valmiina kytkettäväksi jakeluverkkoon, urakoitsija tilaa mittaroinnin yleistietolomakkeella.

[**>> Lomake >>**](https://www.inergia.fi/wp-content/uploads/2019/12/yleistietolomake_2012-07.pdf)

Huomatkaa, että lomake tulee toimittaa kaksi viikkoa ennen toivottua liittämispäivää. Lomake palautetaan mittausasiatuntija Arto Tuomelalle (arto.tuomela (@) inergia.fi) ja loma-aikoina asiakaspalvelun sähköpostiin  
(asiakaspalvelu (@) inergia.fi).

**5. Sähköverkkoon liittyminen**

Kun sopimukset on allekirjoitettu, sähköverkkosopimus ja sähkömyyntisopimus tehty ja lasku on maksettu, Tunturiverkko tulee asentamaan sähkömittarin ja liittää kaapelin jakeluverkkoon.

**HYVÄ TIETÄÄ SÄHKÖLIITTYMÄN TOIMITTAMISESTA**

**Tunturiverkko Oy:n toimenkuva sähköliittymän toimittamisessa**  
• Liittymisoikeuden myyminen  
• Laskun ja sopimuksien allekirjoitettavaksi toimittaminen  
• Kaapelin jakeluverkkoon kytkeminen ja mittarin asentaminen

**Tunturiverkko Oy:n toimenkuvaan eivät sen sijaan kuulu seuraavat:**  
• Kaapelin asentaminen keskukseen  
• Kaapelin asentaminen maahan  
• Kaapelin naulaaminen tolppaan  
• Maadoituksien asentaminen  
• Potentiaalintasauskiskon asentaminen  
• Työmaa-aikaisen sähkökeskuksen vuokraaminen  
• Yleistietolomakkeen täyttäminen

**Edellä mainitut asiat eivät kuulu Tunturiverkko Oy:n toimenkuvaan, koska**  
• Asiakkaalla on oikeus valita oma sähköurakoitsijansa  
• Urakoitsija tekee edellä mainitut työt ja ottaa myös vastuun sähköasennuksista  
• Täyttämällä yleistietolomakkeen, urakoitsija vakuuttaa, että asennukset on asentanut urakointioikeudet omaava ammattilainen